## Velkommen til GNU Solfege

Solfege er et gehørstreningsprogram for GNOME. Programmet er fri programvare og en del av GNU Project. Les denne siden for informasjon om epostlister og hvor du kan få tak i siste utgave av Solfege.

Klikk på ett av ikonene på verktøylinjen for å starte, eller klikk her for mer informasjon om brukergrensesnittet. Alle øvelsene kan brukes, men noen av dem vil først gi full effekt når det blir skrevet flere leksjonsfiler.

En av idéene med dette programmet er at du kan bygge ut programmet uten å måtte programmere. Hvis du for eksempel vil øve noen spesielle akkorder eller øve diktat med noe musikk som ikke er distribuert med programmet, så kan du skrive leksjonsfiler og plassere dem i katalogen `lessonfiles` i din hjemmekatalog. Hvis du lager gode leksjonsfiler, bør du vurdere å sende dem til epost-lista, slik at jeg kan inkludere dem i neste versjon av programmet.