# Identifiser tone

Dette er en kombinert toneminne- og intervall-øvelse. Noen mener denne typen øvelse kan gi absolutt gehør, men jeg tror ikke det.

Programmet spiller en tone. Du må identifisere den ved å sammenligne den med den forrige tonen som ble spillt for deg.

For å komme igang spiller programmet en tone for deg og viser deg hvilken tone det er. Du identifiserer toner ved å klikke på pianoet eller ved å bruke tastatur-snarveiene som er skrevet på hver tangent.

Høyre-klikk på pianoet for å høre en tone uten å gjette den. (Noen vil kalle dette å jukse....)

Det er flere måter å bruke denne øvelsen. Personlig har jeg ikke brukt denne øvelsen særlig mye, så avsnittene nedenfor er bare noen forslag.

## Tone for tone

Begynn med å vekte tonene bare de tre tonenec-d-e til 1. Når du har minst 96% korrekte svar, legger du til tonen f og fortsetter. Legg til en og en tone ved å gi dem vekt 1 på konfigurasjons-siden etter hvert som ferdighetene bir bedre. Legg først til de hvite tangentene, så de svarte.

## Tung A

Sett vekten til tonen a til 11 (eller høyere), og resten av tonene til 1. På denne måten vil programmet spille tonen a veldig ofte, slik at det er lett å huske den. Du skal bruke a til referansetone når du skal identifisere de andre tonene. Når du har øvd en stund, kan du redusere vekten til a for å gjøre øvelsen vanskeligere.

## Konfigurasjon

Øverst på konfigurasjons-siden kan du fortelle programmet hvor ofte du vil bli spurt om hver enkelt tone. Hvis du for eksempel vekter a til 11 og de andre til 1, så vil a bli valg (11+11*1)/11*100 = 50% av gangene.

Nedenfor kan du velge hvilke oktaver de tilfeldige tonene skal velges fra.

Så kan du velge om Solfege automatisk skal gi deg et nytt spørsmål når du har løst det gamle.

I rammen nederst på siden kan du velge hva som skjer hvis du gjetter feil.

Tastatur-snarveiene kan bli endret fra `$HOME/.solfegerc`.

## Tastatur-snarveier

Bokstavene på pianoklaviaturet viser tastatur-snarveier du kan bruke istedenfor mus.

- Ny tone: Alt n

- Repeter: Alt r

- Gi opp: Alt g